
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 212 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

212. Προστασία των εργαζομένων που εκτίθενται σε 

αμίαντο κατά την εργασία, σε συμμόρφωση με την 
οδηγία 83/477/ΕΟΚ του Συμβουλίου, όπως αυτή 
τροποποιήθηκε με την οδηγία 91/382/ΕΟΚ του Συμ¬ 
βουλίου και την οδηγία 2003/18/ΕΚ του Ευρωπαϊ¬ 
κού Κοινοβουλίου και Συμβουλίου. 1 

213. Αθλητικός Αστυνομικός Σύνδεσμος - Τροποποίη¬ 
ση διατάξεων του π.δ/τος 141/1991 «Αρμοδιότητες 
οργάνων και υπηρεσιακές ενέργειες του προσω¬ 
πικού του Υπουργείου Δημόσιας Τάξης και θέμα¬ 


τα οργάνωσης Υπηρεσιών» (Α'- 58). 2 

214. Κατανομή οργανικών θέσεων δικαστικών λει¬ 
τουργών των Τακτικών Διοικητικών Δικαστηρί¬ 
ων του Κράτους. 3 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 212 
Προστασία των εργαζομένων που εκτίθενται σε αμία¬ 
ντο κατά την εργασία, σε συμμόρφωση με την οδη¬ 
γία 83/477/ΕΟΚ του Συμβουλίου, όπως αυτή τροπο¬ 
ποιήθηκε με την οδηγία 91/382/ΕΟΚ του Συμβουλίου 
και την οδηγία 2003/18/ΕΚ του Ευρωπαϊκού Κοινο¬ 
βουλίου και Συμβουλίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 1, 2, 3 και 5 του 
ν. 1338/1983 (Α' 34), όπως η παρ. 1 τροποποιήθηκε με 
το άρθρο 6 του ν. 1440/1984 (Α' 70), του άρθρου 3 του 
ν. 1338/1983, όπως αντικαταστάθηκε με το άρθρο 65 του 
ν. 1892/1990 (Α' 101), του άρθρου 4 του ίδιου νόμου όπως 
αντικαταστάθηκε με το άρθρο 6 παρ. 4 του ν. 1440/1984 
και τροποποιήθηκε με τα άρθρα 7 του ν. 1775/1988 (Α' 
101), 31 του ν. 2076/1992 (Α' 130), 19 του ν. 2367/1995 (Α' 
261), 22 του ν. 2789/2000 (Α' 21) και 48 του ν. 3427/2005 
(Α' 312). 

2. Τις διατάξεις του άρθρου δεύτερου του ν. 2077/1992 
«Κύρωση της συνθήκης για την Ευρωπαϊκή Ένωση και 

των σχετικών πρωτοκόλλων και δηλώσεων που περι¬ 
λαμβάνονται στην τελική Πράξη» (Α' 136). 

3. Τις διατάξεις των άρθρων 14 παράγραφος 2, 29 και 
36 του ν. 1568/1985 «Υγιεινή και ασφάλεια των εργαζο¬ 
μένων» (Α' 177). 

4. Τις διατάξεις του άρθρου 39 του ν. 1836/1989 «Προ¬ 
ώθηση της απασχόλησης και της επαγγελματικής κα¬ 
τάρτισης και άλλες διατάξεις» (Α' 79). 

5. Την υπ’ αριθμό 8/21.03.2006 γνώμη του Συμβουλίου 
Υγιεινής και Ασφάλειας της Εργασίας (ΣΥΑΕ). 

6. Τις διατάξεις του άρθρου 90 του Κώδικα που κυ¬ 
ρώθηκε με το άρθρο πρώτο του π.δ. 63/2005 «Κωδι¬ 
κοποίηση της νομοθεσίας για την Κυβέρνηση και τα 
κυβερνητικά όργανα» (Α' 98). 

7. Την υπ’ αριθμ. 30356/14.3.2006 (Β' 311) απόφαση: 
«Ανάθεση αρμοδιοτήτων στους Υφυπουργούς Υγείας 
και Κοινωνικής Αλληλεγγύης Αθανάσιο Γιαννόπουλο 
και Γεώργιο Κωνσταντόπουλο». 

8. Ότι με την εφαρμογή των διατάξεων του παρόντος 
δεν θα προκληθεί πρόσθετη δαπάνη σε βάρος του κρα¬ 
τικού προϋπολογισμού ή προϋπολογισμού ΝΠΔΔ. 

9. Την υπ’ αριθμό 244/2006 γνωμοδότηση του Συμβου¬ 
λίου Επικράτειας, μετά από πρόταση των Υπουργών 
Εσωτερικών, Δημόσιας Διοίκησης και Αποκέντρωσης, 
Οικονομίας και Οικονομικών, Ανάπτυξης, Απασχόλησης 
και Κοινωνικής Προστασίας και του Υφυπουργού Υγείας 
και Κοινωνικής Αλληλεγγύης, αποφασίζουμε: 

Άρθρο 1 

Σκοπός - Αντικείμενο - Πεδίο εφαρμογής 

1. Σκοπός του παρόντος προεδρικού διατάγματος εί¬ 
ναι η εναρμόνιση της ελληνικής νομοθεσίας προς τις 
διατάξεις της οδηγίας 83/477/ΕΟΚ του Συμβουλίου της 
19 ης Σεπτεμβρίου 1983 για την προστασία των εργαζο¬ 
μένων από τους κινδύνους που οφείλονται στην έκθε¬ 
σή τους στον αμίαντο κατά τη διάρκεια της εργασίας 
(ΕΕ 1263/24.09.1983), όπως αυτή τροποποιήθηκε με τις 
οδηγίες 91/382/ΕΟΚ του Συμβουλίου της 25 ης Ιουνίου 
1991 (ΕΕ 1206/29.07.1991) και 2003/18/ΕΚ του Ευρωπαϊκού 
Κοινοβουλίου και του Συμβουλίου της 27 ης Μαρτίου 2003 
(ΕΕ Ε97/15.04.2003). 

2. Το παρόν προεδρικό διάταγμα έχει ως αντικείμενο 
την προστασία των εργαζομένων από τους κινδύνους 
για την υγεία και την ασφάλειά τους, περιλαμβανομένης 
και της πρόληψης των κινδύνων αυτών που προέρχονται 
ή μπορούν να προέλθουν από δραστηριότητες κατά τις 

οποίες εκτίθενται στη σκόνη αμιάντου ή υλικών που 
περιέχουν αμίαντο. 

3. Οι διατάξεις του παρόντος διατάγματος εφαρμόζο¬ 
νται σε δραστηριότητες κατά τις οποίες οι εργαζόμενοι 
εκτίθενται ή ενδέχεται να εκτεθούν, κατά τη διάρκεια 
της εργασίας τους, στη σκόνη αμιάντου ή υλικών που 
περιέχουν αμίαντο. 

4. Ο ν. 1568/1985 και το π.δ. 17/1996 «Μέτρα για τη 
βελτίωση της ασφάλειας και της υγείας των εργαζομέ¬ 
νων κατά την εργασία σε συμμόρφωση με τις οδηγίες 
89/391/ΕΟΚ και 91/393/ΕΟΚ» (Α' 11) καθώς και οι γενικές 
και ειδικές διατάξεις για την ασφάλεια και υγεία των 
εργαζομένων εφαρμόζονται πλήρως στο σύνολο του 
τομέα που αναφέρεται στο παρόν άρθρο, με την επιφύ¬ 
λαξη των αυστηρότερων και/ή ειδικότερων διατάξεων 
του παρόντος διατάγματος. 

Αρθρο 2 

Ορισμοί 

Για τους σκοπούς του παρόντος διατάγματος: 

1. ως αμίαντος νοείται οποιοδήποτε από τα παρακάτω 
ινώδη πυριτικά ορυκτά: 

- ακτινολίτης (ακτινόλιθος), αριθ. ΟΑ8 77536-66-4 

- γρουνερίτης (αμοσίτης), αριθ. 0Α3 12172-73-5 

- ανθόφυλλος (ανθοφυλλίτης), αριθ. ΟΑ3 77536-67-5 

- χρυσότιλος, αριθ. ΟΑ3 12001-29-5 

- κροκιδόλιθος, αριθ. 0Α3 12001-28-4 

- τρεμολίτης, αριθ. ΟΑ3 77536-68-6. 

2. ισχύουν οι ορισμοί του άρθρου 2 του π.δ. 305/1996 
«Ελάχιστες προδιαγραφές ασφάλειας και υγείας που 
πρέπει να εφαρμόζονται στα προσωρινά ή κινητά ερ¬ 
γοτάξια σε συμμόρφωση προς την οδηγία 92/57/ΕΟΚ» 
(Α' 212) εφόσον πρόκειται για τεχνικό έργο και του 
άρθρου 2 του π.δ. 70/1990 «Υγιεινή και ασφάλεια των 
εργαζομένων σε ναυπηγικές εργασίες» (Α' 31) για ναυ- 
πηγοεπικευαστικές εργασίες. 

Άρθρο 3 

Γ ενικές υποχρεώσεις εργοδοτών 

1. Γ ια κάθε δραστηριότητα, που μπορεί να παρουσιά¬ 
σει κίνδυνο έκθεσης στη σκόνη αμιάντου ή υλικών που 
περιέχουν αμίαντο, ο εργοδότης υποχρεούται να έχει 
στη διάθεσή του μια γραπτή εκτίμηση των υφιστάμε¬ 
νων κατά την εργασία κινδύνων, σύμφωνα με το άρθρο 
8 παράγραφος 1 του π.δ. 17/1996. Στην εκτίμηση αυτή 
προσδιορίζεται η φύση, ο βαθμός και η διάρκεια της 
έκθεσης των εργαζομένων, ώστε να είναι δυνατό να 
αξιολογούνται όλοι οι κίνδυνοι για την ασφάλεια και την 
υγεία των εργαζομένων και να καθορίζονται τα μέτρα 
που πρέπει να ληφθούν. 

2. Στις περιπτώσεις σποραδικής έκθεσης των εργαζο¬ 
μένων, της οποίας η ένταση είναι μειωμένη και εφόσον 
προκύπτει σαφώς από τα αποτελέσματα της εκτίμησης 
των κινδύνων της παραγράφου 1, ότι δεν θα υπάρξει 
υπέρβαση της οριακής τιμής έκθεσης στον αμίαντο 
στον αέρα του χώρου εργασίας, τα άρθρα 4,17 και 18 
του παρόντος διατάγματος μπορεί να μην εφαρμόζονται 
όταν η εργασία αφορά: 

α) σύντομες και ασυνεχείς δραστηριότητες συντήρη¬ 
σης μόνο μη εύθρυπτων υλικών 

β) την απομάκρυνση, χωρίς καταστροφή, των μη φθαρ¬ 
μένων αμιαντούχων υλικών στα οποία οι ίνες αμιάντου 
είναι στέρεα συνδεδεμένες 


γ) τον εγκλεισμό ή επικάλυψη των αμιαντούχων υλικών 
που βρίσκονται σε καλή κατάσταση 

δ) την επιθεώρηση και έλεγχο του αέρα και τη λήψη 
δειγμάτων για την ανίχνευση της παρουσίας αμιάντου 
σε κάποιο υλικό. 

Η παραπάνω μη εφαρμογή των άρθρων 4, 17 και 18 
του παρόντος διατάγματος σε καμιά περίπτωση δεν 
αίρει τις υποχρεώσεις του εργοδότη για τη λήψη όλων 
των απαραίτητων μέτρων σύμφωνα με τις λοιπές δι¬ 
ατάξεις του παρόντος διατάγματος, καθώς και με τις 
γενικές αρχές πρόληψης που καθορίζονται στο άρθρο 
7 παράγραφος 7 του π.δ. 17/1996. 

3. Η εκτίμηση της παραγράφου 1 αποτελεί αντικείμενο 
διαβούλευσης μεταξύ εργοδότη και της επιτροπής υγι¬ 
εινής και ασφάλειας της εργασίας ή των εκπροσώπων 
των εργαζομένων για την ασφάλεια και υγεία, σύμφωνα 
με τις διατάξεις του ν. 1568/1985 και του π.δ. 17/1996. 
Όπου δεν υπάρχει τέτοια επιτροπή ή εκπρόσωπος η 
διαβούλευση γίνεται με τους ίδιους τους εργαζόμενους 
στην επιχείρηση. Η εκτίμηση αναθεωρείται όταν υπάρ¬ 
χουν λόγοι να θεωρηθεί ανακριβής ή όταν έχει γίνει 
ουσιαστική μεταβολή στην εργασία, που αναμένεται 
να επηρεάσει σημαντικά την έκθεση των εργαζομένων 
στον αμίαντο. 

4. Οι εργοδότες μεριμνούν σε συνεννόηση μεταξύ τους 
για κατάλληλο συντονισμό ως προς την εφαρμογή των 
προβλέψεων του παρόντος διατάγματος καθώς και για 
τον αποτελεσματικότερο τρόπο εξασφάλισης της πα¬ 
ροχής υπηρεσιών προστασίας και πρόληψης που προ- 
βλέπεται στο π.δ. 17/1996 και της επίβλεψης της υγείας 
σύμφωνα με το άρθρο 17 του παρόντος διατάγματος. 

5. Ο εργολάβος και υπεργολάβος ολόκληρου ή τμή¬ 
ματος του έργου, ανεξάρτητα αν αυτό εκτελείται ολικά 
ή κατά τμήματα με υπεργολάβους, καθώς και ο ερ¬ 
γολάβος και υπεργολάβος τμήματος του έργου είναι 
συνυπεύθυνοι ως προς τις υποχρεώσεις και τα μέτρα 
που περιγράφονται στο παρόν διάταγμα. 

6. Εφόσον πρόκειται για τεχνικό έργο, για την ασφάλεια 
και τη διαφύλαξη της υγείας σε αυτό, οι αυτοαπασχο¬ 
λούμενοι έχουν όλες τις υποχρεώσεις των εργοδοτών 
και των εργαζομένων σύμφωνα με όσα προβλέπονται 
στο άρθρο 9 του π.δ. 305/1996. 

Άρθρο 4 

Γνωστοποίηση εργασιών 

1. Με την επιφύλαξη του άρθρου 3 παράγραφος 2, σε 
κάθε δραστηριότητα κατά την οποία οι εργαζόμενοι 
εκτίθενται ή μπορεί να εκτεθούν κατά την εργασία τους 
στη σκόνη αμιάντου ή υλικών που περιέχουν αμίαντο, ο 
εργολάβος ολόκληρου του έργου, και αν δεν υπάρχει, ο 
κύριος του έργου υποχρεούται το αργότερο δέκα ερ¬ 
γάσιμες ημέρες πριν αρχίσουν οι εργασίες να γνωστο¬ 
ποιεί εγγράφως στην αρμόδια Επιθεώρηση Εργασίας 
τουλάχιστον τα παρακάτω: 

α) την τοποθεσία του εργοταξίου 

β) τον τύπο και την ποσότητα των αμιαντούχων υλι¬ 
κών 

γ) το είδος αμιάντου που περιέχεται στα αμιαντούχα 
υλικά 

δ) τις δραστηριότητες και τις εφαρμοζόμενες μεθό¬ 
δους 

ε) τον αριθμό των εκτιθέμενων, σε σκόνη αμιάντου ή 
υλικών που περιέχουν αμίαντο, εργαζομένων 

στ) την ημερομηνία έναρξης και τη διάρκεια των ερ¬ 
γασιών 

ζ) τα μέτρα που λαμβάνονται για να περιοριστεί η 
έκθεση των εργαζομένων σε σκόνη αμιάντου ή υλικών 
που περιέχουν αμίαντο 

η) τον εξοπλισμό εργασίας που θα χρησιμοποιηθεί 
και τα χαρακτηριστικά του. 

Σε εξαιρετικές περιπτώσεις και κατόπιν επαρκούς αι¬ 
τιολόγησης, η γνωστοποίηση των εργασιών μπορεί να 
γίνει κατ’ εξαίρεση σε διάστημα μικρότερο των δέκα 
ημερών πριν την έναρξη των εργασιών. 

2. Αν μετά από αυτή τη γνωστοποίηση ακολουθήσει 
μια μεταβολή των συνθηκών εργασίας, που είναι πι¬ 
θανό να οδηγήσει σε σημαντική αύξηση της έκθεσης 
σε σκόνη αμιάντου ή υλικών που περιέχουν αμίαντο, ή 
οποιαδήποτε άλλη σημαντική αλλαγή στα παραπάνω 
στοιχεία, πρέπει να γίνεται το συντομότερο δυνατό νέα 
γνωστοποίηση στην Επιθεώρηση Εργασίας. 

3. Η επιτροπή υγιεινής και ασφάλειας της εργασίας 
ή οι εκπρόσωποι των εργαζομένων για την υγιεινή και 
ασφάλεια ή όπου δεν υπάρχουν αυτοί, οι εργαζόμε¬ 
νοι στην επιχείρηση μπορούν να ενημερώνονται για τα 
στοιχεία που περιλαμβάνονται στις γνωστοποιήσεις 
αυτές. 

4. Για τις περιπτώσεις που υφίσταται υποχρέωση 
υποβολής της εκ των προτέρων γνωστοποίησης, που 
προβλέπεται στο άρθρο 3 του π.δ. 305/96, η γνωστο¬ 
ποίηση εργασιών του παρόντος άρθρου ενσωματώνεται 
σε αυτήν. 

Άρθρο 5 
Απαγορεύσεις 

1. Απαγορεύεται η εφαρμογή του αμιάντου τόσο με τη 
μέθοδο του ψεκασμού (ίίοσαρβ) όσο και με κάθε άλλη 
μέθοδο καθώς και οι δραστηριότητες που συνεπάγονται 
τη χρησιμοποίηση χαμηλής πυκνότητας (μικρότερης 
του Ιρ/σπι 3 ) μονωτικών ή ηχομονωτικών υλικών που πε¬ 
ριέχουν αμίαντο. 

2. Με την επιφύλαξη της εφαρμογής άλλων διατάξε¬ 
ων σχετικών με την εμπορία και χρήση του αμιάντου, 
απαγορεύονται οι δραστηριότητες που εκθέτουν τους 
εργαζόμενους σε ίνες αμιάντου κατά την εξόρυξη του 
αμιάντου ή κατά την παρασκευή και μεταποίηση προϊ¬ 
όντων αμιάντου ή την παρασκευή και μεταποίηση προ¬ 
ϊόντων που περιέχουν αμίαντο κατόπιν εκούσιας προ¬ 
σθήκης, με εξαίρεση τη διαχείριση και την απόθεση σε 
καθορισμένους κατάλληλους χώρους, σύμφωνα με την 
ισχύουσα νομοθεσία, των προϊόντων που προέρχονται 
από κατεδάφιση και από αφαίρεση του αμιάντου. 

Αρθρο 6 
Γενικά μέτρα 

Για όλες τις δραστηριότητες του άρθρου 1 παράγρα¬ 
φος 3 ο εργοδότης οφείλει να παίρνει όλα τα απαραίτη¬ 
τα οργανωτικά και τεχνικά μέτρα, ώστε να αποφεύγεται 
ή να ελαχιστοποιείται η έκθεση των εργαζομένων σε 
σκόνη αμιάντου ή υλικών που περιέχουν αμίαντο. Σε 
κάθε περίπτωση η έκθεση πρέπει να διατηρείται σε 
επίπεδο κατώτερο εκείνου, που ορίζεται από την οριακή 
τιμή έκθεσης του άρθρου 8 του παρόντος διατάγματος, 
με τη λήψη των κατάλληλων κάθε φορά προληπτικών 
μέτρων από τα αναφερόμενα παρακάτω: 


1. Ο αριθμός των εργαζομένων που εκτίθενται ή είναι 
δυνατόν να εκτεθούν σε σκόνη αμιάντου ή υλικών που 
περιέχουν αμίαντο καθώς και ο χρόνος έκθεσής τους 
πρέπει να περιορίζεται στα απολύτως αναγκαία όρια. 

2. Κατ’ αρχήν πρέπει να σχεδιάζονται μέθοδοι και 
διαδικασίες εργασίας ώστε να μην παράγεται σκόνη 
αμιάντου. Αν τούτο δεν είναι πρακτικά δυνατόν να επι¬ 
τευχθεί, η σκόνη πρέπει να δεσμεύεται όσο το δυνατόν 
πλησιέστερα στο σημείο εκπομπής της. 

3. Ο αμίαντος ή τα υλικά που απελευθερώνουν σκόνη 
αμιάντου ή περιέχουν αμίαντο πρέπει να αποθηκεύονται 
και να μεταφέρονται στους χώρους εργασίας, μέσα 
σε κατάλληλες κλειστές συσκευασίες, επισημασμένες 
σύμφωνα με τις διατάξεις του άρθρου 19 του παρόντος 
διατάγματος. 

4. Όλες οι εγκαταστάσεις και οι εξοπλισμοί που χρη¬ 
σιμοποιούνται για τη διαχείριση του αμιάντου, πρέπει 
να καθαρίζονται και να συντηρούνται αποτελεσματικά 
και τακτικά. 

Ειδικότερα: 

α) Ο καθαρισμός πρέπει να διενεργείται, όσο είναι 
πρακτικά δυνατό, με κατάλληλο σύστημα δημιουργίας 
κενού ή άλλη κατάλληλη μέθοδο ώστε να αποτρέπε- 
ται η δημιουργία και διασπορά σκόνης αμιάντου στο 
περιβάλλον. 

β) Όταν τούτο δεν είναι πρακτικά δυνατό να εφαρ- 
μοσθεί, πρέπει οι εργαζόμενοι που εκτελούν τον κα¬ 
θαρισμό να είναι εφοδιασμένοι με κατάλληλα Μέσα 
Ατομικής Προστασίας (Μ.Α.Π.). Αλλοι εργαζόμενοι απα¬ 
γορεύεται να υπάρχουν στο χώρο κατά τη διάρκεια 
του καθαρισμού. 

5. Όλα τα απόβλητα των εργασιών που περιέχουν 
αμίαντο πρέπει να συλλέγονται και να απομακρύνο¬ 
νται από το χώρο εργασίας το συντομότερο δυνατό, 
μέσα σε κατάλληλες κλειστές συσκευασίες με ειδική 
επισήμανση, σύμφωνα με το άρθρο 19 του παρόντος 
διατάγματος. Το μέτρο αυτό δεν ισχύει για τις εξορυ- 
κτικές δραστηριότητες. Τα απόβλητα που αναφέρονται 
στο παρόν σημείο υφίστανται στη συνέχεια διαχείρι¬ 
ση σύμφωνα με την υπ’ αριθμ. Η.Π.13588/725/06 κοινή 
υπουργική απόφαση «Μέτρα, όροι και περιορισμοί για 
την διαχείριση επικινδύνων αποβλήτων σε συμμόρφωση 
με τις διατάξεις της οδηγίας 91/689/ΕΟΚ «για τα επικίν¬ 
δυνα απόβλητα» του Συμβουλίου της 12ης Δεκεμβρίου 
1991. Αντικατάσταση της υπ’ αριθμ. 19396/1546/1997 κοινή 
υπουργική απόφαση «Μέτρα και όροι για τη διαχείριση 
επικίνδυνων αποβλήτων» (Β' 604)» (Β' 383), όπως αυτή 
κάθε φορά ισχύει. 

Άρθρο 7 

Μετρήσεις - Έλεγχος περιβάλλοντος χώρου εργασίας 

1. Αναλόγως των αποτελεσμάτων της αρχικής εκτίμη¬ 
σης των κινδύνων και για να τηρείται η οριακή τιμή κατά 
το άρθρο 8 του παρόντος διατάγματος, ο εργοδότης 
μεριμνά για την πραγματοποίηση τακτικών μετρήσεων 
της συγκέντρωσης ινών αμιάντου στον αέρα του χώρου 
εργασίας. 

2. Για τη μέτρηση της συγκέντρωσης ινών αμιάντου 
στον αέρα του χώρου εργασίας, λαμβάνονται υπόψη 
μόνο οι ίνες μήκους ανώτερου των 5 μικρομέτρων και 
πλάτους μικρότερου των 3 μικρομέτρων, με λόγο μή¬ 
κους/πλάτους μεγαλύτερο του 3:1. 

3. Ο τόπος, ο χρόνος, το είδος των μετρήσεων κατά 
τον έλεγχο περιβάλλοντος και γενικά κάθε πρόβλημα 
που είναι δυνατόν να προκόψει ανάλογα με τη φύση και 
τις συνθήκες εργασίας, αποτελεί αντικείμενο διαβού- 
λευσης μεταξύ εργοδότη και της επιτροπής υγιεινής 
και ασφάλειας της εργασίας ή των εκπροσώπων των 
εργαζομένων για την ασφάλεια και υγεία. Όπου δεν 
υπάρχει τέτοια επιτροπή ή εκπρόσωπος η διαβούλευση 
γίνεται με τους ίδιους τους εργαζόμενους. 

4. Η δειγματοληψία και ανάλυση των δειγμάτων γίνο¬ 
νται από κατάλληλα εκπαιδευμένο προσωπικό και με 
κατάλληλα όργανα. Η μέτρηση των ινών πραγματοποι¬ 
είται κατά προτίμηση με μικροσκόπιο αντίθεσης φάσης 
(ΡΟΜ), σύμφωνα με τη μέθοδο που συνιστά η Παγκόσμια 
Οργάνωση Υγείας (Π.Ο.Υ.), από το 1997 «ΟθΙθίτηίηβΙίοη 
οί αίΓόοΓΠθ ίίόΓΘ ηυπιόθΓ οοηοβηίΐ'Βΐίοηε. Α Γοοοπιπιοπάθά 
πίθΙΙηοά, όγ ρίΐ33θ-οοηΐΓ35ί ορΐίθ3ΐ ηηίοΓοεοοργ (πΐθηη0Γ3ηθ 
ίίΙΙθΓ πίθίΐιοά)», ή σύμφωνα με οποιαδήποτε άλλη μέθοδο 
ισοδύναμου αποτελέσματος. 

5. Η διάρκεια των δειγματοληψιών πρέπει να επιτρέπει 
τον προσδιορισμό, άμεσα με τη μέτρηση ή έμμεσα με 
υπολογισμό, της μέσης χρονικά σταθμισμένης έκθεσης 
του εργαζόμενου σε αμίαντο για μια περίοδο αναφοράς 
8 ωρών (μία βάρδια). 

6. Όλες οι μετρήσεις πρέπει να είναι αντιπροσωπευτι¬ 
κές της έκθεσης των εργαζομένων στη σκόνη αμιάντου 
ή υλικών που περιέχουν αμίαντο και για το σκοπό αυτό 
γίνονται, κατά το δυνατό, με «ατομικές» δειγματοληψίες. 
Κατά τις μετρήσεις λαμβάνεται υπόψη η φύση των ερ¬ 
γασιών που εκτελούνται καθώς επίσης και οι συνθήκες 
και η διάρκεια έκθεσης των εργαζομένων. 

Άρθρο 8 

Οριακή τιμή έκθεσης 

Οι εργοδότες μεριμνούν ώστε κανένας εργαζόμενος 
να μην εκτίθεται σε ατμόσφαιρα με συγκέντρωση ινών 
αμιάντου μεγαλύτερη της 0,1 ίνας ανά οπι 3 αέρα ως 
μέση 8ωρη χρονικά σταθμισμένη έκθεση. 

Άρθρο 9 
Ειδικά μέτρα 

1. Όταν κατά τον έλεγχο του περιβάλλοντος διαπι¬ 
στώνεται σε ένα χώρο εργασίας υπέρβαση της ορια¬ 
κής τιμής έκθεσης, σύμφωνα με το άρθρο 8, πρέπει να 
προσδιορίζεται η αιτία της υπέρβασης αυτής και να 
λαμβάνονται το συντομότερο τα κατάλληλα διορθω¬ 
τικά μέτρα. 

Η εργασία στον παραπάνω χώρο μπορεί να συνεχιστεί 
μόνο αν ληφθούν τα κατάλληλα μέτρα για την προστα¬ 
σία των εργαζομένων. 

2. Αμέσως μετά γίνεται νέος προσδιορισμός της συ¬ 
γκέντρωσης ινών αμιάντου στον αέρα του χώρου ερ¬ 
γασίας, ώστε να εξακριβώνεται η αποτελεσματικότητα 
των μέτρων που έχουν ληφθεί σύμφωνα με το πρώτο 
εδάφιο της παραγράφου 1. 

3. Όταν η έκθεση δεν μπορεί να περιοριστεί με άλλα 
μέσα και για την τήρηση της οριακής τιμής απαιτεί¬ 
ται η χρήση Μέσων Ατομικής Προστασίας (Μ.Α.Π.) της 
αναπνοής, τότε η χρήση των μέσων αυτών δεν επιτρέ¬ 
πεται να είναι μόνιμη και πρέπει να περιορίζεται, για 
κάθε εργαζόμενο, στον απολύτως αναγκαίο ελάχιστο 
χρόνο. Κατά τη διάρκεια εργασιών με Μ.Α.Π. αναπνοής, 


αναλόγως της φυσικής και κλιματολογικής επιβάρυνσης 
και κατόπιν διαβούλευσης με τους εργαζομένους και/ή 
τους εκπροσώπους τους και με τη σύμφωνη γνώμη του 
γιατρού εργασίας, καθορίζονται οι απαραίτητες περί¬ 
οδοι ανάπαυσης. 

Αρθρο 10 

Εντοπισμός αμιαντούχων υλικών 

Πριν την έναρξη των εργασιών κατεδάφισης ή συ¬ 
ντήρησης, οι εργοδότες λαμβάνουν κάθε ενδεδειγμένο 
μέτρο για τον εντοπισμό των υλικών που ενδέχεται να 
περιέχουν αμίαντο, ζητώντας πληροφορίες και από τους 
ιδιοκτήτες των χώρων εάν παρίσταται ανάγκη. 

Εάν υπάρχει η παραμικρή αμφιβολία ως προς την 
παρουσία αμιάντου σε ένα υλικό ή σε ένα κτίριο κ.λ.π., 
εφαρμόζεται το παρόν προεδρικό διάταγμα. 

Άρθρο 11 

Μέτρα σε ορισμένες δραστηριότητες 

1. Για ορισμένες δραστηριότητες, όπως κατεδάφιση, 
αφαίρεση αμιάντου, επισκευή και συντήρηση κατά τις 
οποίες προβλέπεται υπέρβαση της οριακής τιμής, που 
καθορίζεται στο άρθρο 8, παρά τη χρήση τεχνικών προ¬ 
ληπτικών μέτρων για τον περιορισμό της συγκέντρωσης 
ινών αμιάντου στον αέρα του χώρου εργασίας, ο εργο¬ 
δότης καθορίζει τα μέτρα προστασίας των εργαζομέ¬ 
νων όταν αυτοί εκτελούν τέτοιες εργασίες, ιδιαίτερα: 

α) χορηγούνται στους εργαζόμενους κατάλληλες ανα¬ 
πνευστικές συσκευές και άλλα Μέσα Ατομικής Προστα¬ 
σίας (Μ.Α.Π.) που οφείλουν να φορούν 

β) τοποθετούνται πινακίδες που επισημαίνουν ότι προ- 
βλέπεται η υπέρβαση της οριακής τιμής του άρθρου 8 
σύμφωνα με το άρθρο 19 παράγραφος 2 του παρόντος 
διατάγματος 

γ) αποφεύγεται ο διασκορπισμός της σκόνης αμιάντου 
ή αμιαντούχων υλικών εκτός του χώρου εργασίας. 

2. Πριν από τις δραστηριότητες αυτές, ζητείται η γνώμη 
της επιτροπής υγιεινής και ασφάλειας της εργασίας της 
επιχείρησης ή των εκπροσώπων για την υγεία και ασφά¬ 
λεια ή, όπου δεν υπάρχουν, των ίδιων των εργαζομένων. 

Άρθρο 12 
Σχέδιο εργασίας 

1. Πριν αρχίσουν οι εργασίες για την κατεδάφιση ή για 
την αφαίρεση του αμιάντου και/ή υλικών που περιέχουν 
αμίαντο από κτίρια, κατασκευές, συσκευές και εγκατα¬ 
στάσεις, καθώς και από πλοία, ο εργολάβος ολόκληρου 
του έργου, και αν δεν υπάρχει, ο κύριος του έργου μερι¬ 
μνά για την κατάρτιση σχεδίου εργασίας. Ειδικότερα για 
τα τεχνικά έργα, το σχέδιο εργασίας ενσωματώνεται 
στο Σχέδιο Ασφάλειας και Υγείας (Σ.Α.Υ.) που προβλέ- 
πεται στο π.δ. 305/1996. 

2. Το σχέδιο που αναφέρεται στην παράγραφο 1 πρέπει 
να προβλέπει τα απαραίτητα μέτρα για την ασφάλεια 
και την υγεία των εργαζομένων στο χώρο εργασίας. 

Το σχέδιο πρέπει ιδίως να προβλέπει: 

- ότι ο αμίαντος και/ή τα αμιαντούχα υλικά απομα¬ 
κρύνονται πριν από την εφαρμογή των τεχνικών κατε¬ 
δάφισης, εκτός αν η εν λόγω αφαίρεση ενδέχεται να 
προκαλέσει μεγαλύτερο κίνδυνο για τους εργαζόμενους 
παρά εάν ο αμίαντος και/ή τα αμιαντούχα υλικά δεν 
μετακινηθούν 

- ότι χορηγούνται τα Μέσα Ατομικής Προστασίας 
(Μ.Α.Π.) που αναφέρονται στο άρθρο 11 παράγραφος 1 
στοιχείο α του παρόντος διατάγματος για την προστα¬ 
σία του προσωπικού που έχει αναλάβει τις εργασίες, και 
εφόσον απαιτείται και για την προστασία των λοιπών 
προσώπων που βρίσκονται στο χώρο των εργασιών ή 
κοντά στο χώρο αυτό 

- ότι μετά τον τερματισμό των έργων κατεδάφισης ή 
των εργασιών αφαίρεσης αμιάντου ο χώρος εργασίας 
θα καθαρίζεται επιμελώς έτσι ώστε να εξασφαλίζεται 
ότι δεν υπάρχουν κίνδυνοι οφειλόμενοι στην έκθεση σε 
σκόνη αμιάντου ή υλικών που περιέχουν αμίαντο. 

Η συγκέντρωση ινών αμιάντου στον αέρα του χώρου 
εργασίας πριν την άρση των τεχνικών μέτρων πρόλη¬ 
ψης, που ελήφθησαν κατά τη διάρκεια των εργασιών, 
πρέπει να είναι μικρότερη της 0,010 ίνας ανά οπι 3 αέρα. 
Η μέτρηση της συγκέντρωσης ινών αμιάντου στον αέρα 
του χώρου εργασίας πραγματοποιείται, με μέριμνα του 
εργολάβου ολόκληρου του έργου, και αν δεν υπάρχει, 
του κύριου του έργου, από ανεξάρτητο εργαστήριο το 
οποίο και εκδίδει σχετικό πιστοποιητικό ανάλυσης για 
το σκοπό αυτό. Η δειγματοληψία και η ανάλυση των 
δειγμάτων γίνονται σύμφωνα με τις τεχνικές προδια¬ 
γραφές και τις οδηγίες που περιέχονται στο Παράρτημα 
I του παρόντος διατάγματος. Ο εργολάβος ολόκληρου 
του έργου, και αν δεν υπάρχει, ο κύριος του έργου υπο- 
χρεούται να λαμβάνει υπόψη του την έγγραφη γνώμη 
του τεχνικού ασφάλειας και του γιατρού εργασίας κατά 
την αξιολόγηση της αποτελεσματικότητας των εργα¬ 
σιών καθαρισμού του χώρου εργασίας πριν την άρση 
των τεχνικών μέτρων πρόληψης έναντι του κινδύνου 
έκθεσης σε ίνες αμιάντου. Στη συνέχεια υποχρεούται ο 
εργολάβος ολόκληρου του έργου, και αν δεν υπάρχει, ο 
κύριος του έργου να ενημερώσει σχετικά την αρμόδια 
επιθεώρηση εργασίας βεβαιώνοντας την τήρηση των 
παραπάνω προβλέψεων και συνυποβάλλοντας και αντί¬ 
γραφο του πιστοποιητικού ανάλυσης. 

Το πιστοποιητικό ανάλυσης φυλάσσεται στο χώρο 
εργασίας και είναι στη διάθεση των ελεγκτικών αρχών 
με ευθύνη του κυρίου του έργου. 

3. Το σχέδιο που αναφέρεται στην παράγραφο 1 πρέ¬ 
πει κατ’ ελάχιστο να περιέχει πληροφορίες σχετικά με 
τα ακόλουθα σημεία: 

- τη φύση και την πιθανή διάρκεια των εργασιών και/ή 
το σχέδιο του χώρου, εφόσον απαιτείται 

- τον τόπο εκτέλεσης των εργασιών 

- τις χρησιμοποιούμενες μεθόδους όταν οι εργασίες 
συνεπάγονται το χειρισμό αμιάντου ή υλικών που πε¬ 
ριέχουν αμίαντο 

- τα χαρακτηριστικά των εξοπλισμών που χρησιμο¬ 
ποιούνται για: 

- την προστασία και την απορρύπανση του προσωπι¬ 
κού που έχει αναλάβει τις εργασίες 

- την προστασία των λοιπών προσώπων που βρίσκο¬ 
νται στο χώρο των εργασιών ή κοντά στο χώρο αυτό. 

Σε κάθε περίπτωση η αρμόδια Επιθεώρηση Εργασί¬ 
ας μπορεί να απαιτήσει επιπλέον των παραπάνω στοι¬ 
χεία. 

4. Το σχέδιο εργασίας καταρτίζεται από άτομο με 
τα προσόντα του άρθρου 6 του π.δ. 305/1996, εφόσον 
πρόκειται για τεχνικό έργο ή του άρθρου 9 παράγραφος 


Β, περίπτωση Ια του π.δ. 70/1990 για ναυπηγοεπισκευ- 
αστικές εργασίες. 

5. Με την επιφύλαξη της παραγράφου 6 αντίγραφο του 
σχεδίου που αναφέρεται στην παράγραφο 1, υποβάλλεται 
στην αρμόδια Επιθεώρηση Εργασίας, εφόσον ζητηθεί. 

Σε κάθε περίπτωση το σχέδιο εργασίας φυλάσσεται 
στο χώρο εργασίας με ευθύνη του εργολάβου ολό¬ 
κληρου του έργου, και αν δεν υπάρχει, του κυρίου του 
έργου και είναι στη διάθεση των ελεγκτικών αρχών. 

6. Μέχρι την έκδοση και την εφαρμογή της σχετικής 
Κανονιστικής Πράξης με την οποία θα καθοριστούν οι 
προϋποθέσεις για την έκδοση άδειας λειτουργίας των 
επιχειρήσεων που ορίζονται στο άρθρο 14, το σχέδιο 
που αναφέρεται στην παράγραφο 1 υποβάλλεται μαζί με 
τη γνωστοποίηση εργασιών του άρθρου 4 στην αρμόδια 
Επιθεώρηση Εργασίας. Για την περίπτωση αυτή πρέπει 
να αναφέρονται και τα στοιχεία για τα προγράμματα 
εκπαίδευσης των εργαζομένων σε εργασίες αφαίρεσης 
αμιάντου, που παρέχονται από τον εργοδότη σύμφωνα 
με το άρθρο 13 του παρόντος διατάγματος. 

Αρθρο 13 

Εκπαίδευση εργαζομένων 

1. Ο εργοδότης υποχρεούται να παρέχει κατάλληλη 
εκπαίδευση σε όλους τους εργαζόμενους που εκτίθε¬ 
νται, ή ενδέχεται να εκτεθούν, σε σκόνη αμιάντου ή 
υλικών που περιέχουν αμίαντο. Η εκπαίδευση παρέχεται 
δωρεάν για τους εργαζόμενους και σε τακτικά χρονικά 
διαστήματα. 

2. Το περιεχόμενο της εκπαίδευσης πρέπει να είναι 
εύκολα κατανοητό από τους εργαζόμενους, πρέπει δε 
να τους επιτρέπει να αποκτούν τις απαιτούμενες γνώ¬ 
σεις και ικανότητες όσον αφορά την πρόληψη και την 
ασφάλεια, ιδίως δε σχετικά με: 

α) τις ιδιότητες του αμιάντου και τις επιπτώσεις του 
για την υγεία, λαμβάνοντας υπόψη τη συνεργιστική δρά¬ 
ση του καπνίσματος 

β) τα είδη προϊόντων ή υλικών που πιθανώς περιέχουν 
αμίαντο 

γ) τις εργασίες που ενδέχεται να συνεπάγονται έκθε¬ 
ση σε σκόνη αμιάντου ή υλικών που περιέχουν αμίαντο 
και τη σημασία των προληπτικών ελέγχων για τον πε¬ 
ριορισμό της έκθεσης στο ελάχιστο 
δ) τις ασφαλείς πρακτικές εργασίας, τους ελέγχους 
και τον εξοπλισμό προστασίας 
ε) τον κατάλληλο ρόλο, την εκλογή, την επιλογή, τους 
περιορισμούς και την ορθή χρήση των Μέσων Ατομικής 
Προστασίας (Μ.Α.Π.) της αναπνοής σύμφωνα και με το 
άρθρο 4 παράγραφος 1 του π.δ. 396/1994 «Ελάχιστες 
προδιαγραφές ασφάλειας και υγείας για τη χρήση από 
τους εργαζόμενους εξοπλισμών ατομικής προστασίας 
κατά την εργασία σε συμμόρφωση προς την οδηγία 
του Συμβουλίου 89/656/ΕΟΚ» (Α' 220) 
στ) τις διαδικασίες έκτακτης ανάγκης 
ζ) τις διαδικασίες απορρύπανσης 
η) τη διάθεση των αποβλήτων 
θ) τις απαιτήσεις ιατρικής επίβλεψης. 

Άρθρο 14 

Δυνατότητα εκτέλεσης εργασιών 

Με την επιφύλαξη του άρθρου 12 παράγραφος 6 και 
του άρθρου 3 παράγραφος 2 του παρόντος διατάγ- 

ματος, η εκτέλεση κατεδαφιστικών έργων ή εργασιών 
αφαίρεσης αμιάντου μπορεί να πραγματοποιείται μόνο 
από επιχειρήσεις οι οποίες έχουν σχετική άδεια. Η άδεια 
αυτή εκδίδεται μετά από απόφαση της Γενικής Δ/νσης 
Συνθηκών και Υγιεινής της Εργασίας του Υπουργείου 
Απασχόλησης και Κοινωνικής Προστασίας. 

Αρθρο 15 

Επιπρόσθετα μέτρα 

1. Για κάθε δραστηριότητα που αναφέρεται στο άρθρο 
1 παράγραφος 3, και με την επιφύλαξη του άρθρου 3 
παράγραφος 2, ο εργοδότης έχει υποχρέωση να λαμ¬ 
βάνει και τα παρακάτω ειδικά μέτρα: 

α) Οι χώροι όπου διεξάγονται οι εργασίες αυτές: 
ΐ) να μην είναι προσπελάσιμοι σε άλλους εργαζόμενους 
εκτός από εκείνους οι οποίοι πρέπει να εισέρχονται σ’ 
αυτούς, λόγω της εργασίας ή των καθηκόντων τους 
ϋ) να αποτελούν περιοχές όπου απαγορεύεται το κά¬ 
πνισμα 

ιϋ) να είναι σαφώς οριοθετημένοι και να έχουν εμφανή 
σήμανση, όπως αυτό ορίζεται στο άρθρο 19 παράγρα¬ 
φος 1 του παρόντος διατάγματος. 

β) Να διευθετούνται κατάλληλοι χώροι εστίασης, χω¬ 
ρίς κίνδυνο επιβάρυνσης των εργαζομένων από τη σκό¬ 
νη αμιάντου ή υλικών που περιέχουν αμίαντο. 

γ) Να τίθενται στη διάθεση των εργαζομένων κα¬ 
τάλληλα ενδύματα εργασίας ή προστασίας και άλλα 
Μέσα Ατομικής Προστασίας (Μ.Α.Π.), ανάλογα με την 
περίπτωση. Τα ενδύματα εργασίας ή προστασίας παρα¬ 
μένουν στο χώρο της επιχείρησης. Είναι δυνατόν όμως 
να δίνονται για καθαρισμό σε επιχειρήσεις που διαθέ¬ 
τουν τον απαιτούμενο για το σκοπό αυτό εξοπλισμό και 
βρίσκονται έξω από το χώρο της επιχείρησης. Στην πε¬ 
ρίπτωση αυτή η μεταφορά των ενδυμάτων εκτελείται σε 
κλειστά δοχεία ή σάκους, τα οποία είναι επισημασμένα 
κατάλληλα, σύμφωνα με το άρθρο 19 παράγραφος 3 του 
παρόντος διατάγματος, τα δε πρόσωπα που αναλαμ¬ 
βάνουν τον καθαρισμό ενημερώνονται κατάλληλα από 
τους εργοδότες για τους ενδεχόμενους κινδύνους. 

δ) Να παρέχονται στους εργαζόμενους ξεχωριστοί 
χώροι φύλαξης για τα ενδύματα εργασίας ή προστασίας 
αφενός και για τα κοινά ενδύματα αφετέρου. 

ε) Να παρέχονται στους εργαζόμενους κατάλληλες 
και επαρκείς εγκαταστάσεις υγιεινής, οι οποίες πρέπει 
να περιλαμβάνουν και ντους στην περίπτωση εργασιών 
που παράγουν σκόνη. 

στ) Τα Μέσα Ατομικής Προστασίας (Μ.Α.Π.) να τοπο¬ 
θετούνται σε καθορισμένο χώρο, να ελέγχονται και να 
καθαρίζονται μετά από κάθε χρήση και να επιδιορθώ¬ 
νονται ή να αντικαθίστανται προτού χρησιμοποιηθούν 
πάλι. 

2. Το κόστος των μέτρων που λαμβάνονται κατ’ εφαρ¬ 
μογή των διατάξεων της παραγράφου 1 δεν βαρύνει 
τους εργαζόμενους. 

Άρθρο 16 

Ενημέρωση εργαζομένων 

1. Σε κάθε δραστηριότητα του άρθρου 1 παράγραφος 
3, ο εργοδότης πρέπει να λαμβάνει όλα τα κατάλληλα 
μέτρα, προκειμένου οι εργαζόμενοι στην επιχείρηση 
κατά την πρόσληψή τους και στη συνέχεια σε τακτά 


χρονικά διαστήματα να λαμβάνουν όλες τις απαραίτη¬ 
τες πληροφορίες όσον αφορά: 

α) τους πιθανούς κινδύνους για την υγεία από την 
έκθεση σε σκόνη αμιάντου ή υλικών που περιέχουν 
αμίαντο 

β) τα μέτρα υγιεινής που πρέπει να τηρούνται στα 
οποία περιλαμβάνεται και η αποχή από το κάπνισμα 
γ) τις προφυλάξεις που πρέπει να λαμβάνονται όσον 
αφορά τη χρήση κατάλληλων Μέσων Ατομικής Προ¬ 
στασίας (Μ.Α.Π.) 

δ) τα οργανωτικά, τεχνικά ή άλλα μέτρα που λήφθη- 
καν και αποσκοπούν στην ελαχιστοποίηση της έκθεσης 
σε σκόνη αμιάντου ή υλικών που περιέχουν αμίαντο 
ε) την ύπαρξη οριακής τιμής και την ανάγκη για έλεγ¬ 
χο του αέρα του χώρου εργασίας. 

2. Εκτός από τα μέτρα που αναφέρονται στην παρά¬ 
γραφο 1 και με την επιφύλαξη του άρθρου 3 παράγρα¬ 
φος 2, λαμβάνονται κατάλληλα μέτρα ώστε: 

α) οι εργαζόμενοι και/ή οι εκπρόσωποί τους στην επι¬ 
χείρηση ή την εγκατάσταση να μπορούν να λαμβάνουν 
γνώση των αποτελεσμάτων των μετρήσεων της συγκέ¬ 
ντρωσης ινών αμιάντου στον αέρα του χώρου εργασίας 
και να τους δίνονται εξηγήσεις σχετικά με τη σημασία 
των αποτελεσμάτων αυτών 
β) αν τα αποτελέσματα υπερβαίνουν την οριακή τιμή 
του άρθρου 8, οι εργαζόμενοι, τους οποίους αφορούν 
τα αποτελέσματα, καθώς και οι εκπρόσωποί τους στην 
επιχείρηση ή την εγκατάσταση να ενημερώνονται το 
συντομότερο δυνατό για τις υπερβάσεις αυτές και τις 
αιτίες τους και να ζητείται η γνώμη των εργαζομένων 
και/ή των εκπροσώπων τους στην επιχείρηση ή την 
εγκατάσταση σχετικά με τα μέτρα που πρέπει να λη- 
φθούν ή, αν η κατάσταση είναι επείγουσα, να πληρο¬ 
φορούνται τα μέτρα που έχουν ληφθεί. 

Αρθρο 17 
Επίβλεψη υγείας 

Με την επιφύλαξη του άρθρου 3 παράγραφος 2, λαμ- 
βάνονταιτα ακόλουθα μέτρα: 

1. Κάθε εργοδότης του άρθρου 1 παράγραφος 3 του 
παρόντος διατάγματος υποχρεούταί: 

α) να χρησιμοποιεί τις υπηρεσίες γιατρού εργασί¬ 
ας, όπως αυτός ορίζεται στα άρθρα 4, 8, 9 και 10 του 
ν.1568/1985 και στο άρθρο 4 του π.δ. 17/1996, ανεξάρτητα 
από τον αριθμό εργαζομένων στην επιχείρηση και/ή 
στην εγκατάσταση 

β) να παραπέμπει κάθε εργαζόμενο πριν από την 
έναρξη της έκθεσης σε σκόνη αμιάντου ή υλικών που 
περιέχουν αμίαντο σε ιατρική εξέταση για την εκτίμηση 
της κατάστασης της υγείας του. 

Η εκτίμηση αυτή πρέπει να περιλαμβάνει ειδική εξέ¬ 
ταση του θώρακα και διενεργείται σύμφωνα με τις αρ¬ 
χές και την πρακτική της ιατρικής και τις οδηγίες του 
Παραρτήματος II. 

Η ιατρική εξέταση επαναλαμβάνεται μία τουλάχιστον 
φορά κάθε τρία χρόνια για όσο διάστημα διαρκεί η 
έκθεση σε αμίαντο. 

2. Αρμόδιος για την επίβλεψη της υγείας των εργα¬ 
ζομένων είναι ο γιατρός εργασίας της επιχείρησης ο 
οποίος καταρτίζει ατομικό ιατρικό φάκελο για κάθε 
εργαζόμενο, σύμφωνα με το άρθρο 27 παράγραφος 
2β του ν. 1568/1985 και το άρθρο 14 παράγραφος 3 του 

π.δ. 399/1994 «Προστασία των εργαζομένων από τους 
κινδύνους που συνδέονται με την έκθεση σε καρκινο¬ 
γόνους παράγοντες κατά την εργασία σε συμμόρφωση 
με την οδηγία του Συμβουλίου 90/394/ΕΟΚ» (Α' 221). 
Ανάλογα με τα αποτελέσματα της ιατρικής εξέτασης, 
ο γιατρός εργασίας παρέχει υποδείξεις και συμβουλές 
στον εργοδότη, στους εργαζόμενους και στους εκπρο¬ 
σώπους τους σχετικά με τα μέτρα που πρέπει να λαμ- 
βάνονται καθώς και για την αναγκαιότητα της σωστής 
χρήσης των Μέσων Ατομικής Προστασίας (Μ.Α.Π.). Τα 
μέτρα αυτά μπορούν να περιλαμβάνουν, ανάλογα με 
την περίπτωση, την απαγόρευση της έκθεσης του ερ¬ 
γαζόμενου σε σκόνη αμιάντου ή υλικών που περιέχουν 
αμίαντο. 

Ο εργαζόμενος ή ο εργοδότης έχει δικαίωμα να ζη¬ 
τήσει από τον αρμόδιο γιατρό επανεκτίμηση των στοι¬ 
χείων με βάση τα οποία κρίθηκε αναγκαία η λήψη των 
παραπάνω μέτρων. Σε περίπτωση διαφωνίας ζητείται 
η παρέμβαση της αρμόδιας Επιθεώρησης Εργασίας, σε 
συνεργασία με την αρμόδια υπηρεσία του Υπουργείου 
Υγείας και Κοινωνικής Αλληλεγγύης. 

Ο γιατρός εργασίας ή ο ασφαλιστικός φορέας μπορεί 
να υποδείξει την αναγκαιότητα παράτασης της ιατρικής 
επίβλεψης και μετά το πέρας της έκθεσης, για διάστημα 
που κρίνεται αναγκαίο για τη διαφύλαξη της υγείας του 
συγκεκριμένου προσώπου. 

3. Στις περιπτώσεις παράτασης της ιατρικής επίβλε¬ 
ψης οι σχετικές δαπάνες βαρύνουν τον εργοδότη εάν 
η απασχόληση του εργαζόμενου είναι στην ίδια επιχεί¬ 
ρηση. Εάν ο εργαζόμενος απασχολείται σε άλλη επι¬ 
χείρηση ή όταν συνταξιοδοτηθεί οι δαπάνες βαρύνουν 
τον αρμόδιο ασφαλιστικό φορέα. 

Άρθρο 18 
Τήρηση στοιχείων 

Με την επιφύλαξη του άρθρου 3 παράγραφος 2, λαμ- 
βάνονταιτα ακόλουθα μέτρα: 

1. Ο εργοδότης οφείλει να τηρεί μητρώο των εργαζο¬ 
μένων που καλούνται να ασκήσουν τις δραστηριότητες 
που προβλέπονται στο άρθρο 1 παράγραφος 3, αναφέ- 
ροντας τη φύση και τη διάρκεια των δραστηριοτήτων 
τους καθώς και την έκθεση σε σκόνη αμιάντου ή υλικών 
που περιέχουν αμίαντο την οποία έχουν υποστεί. Ο 
γιατρός εργασίας έχει πρόσβαση στο μητρώο αυτό. Οι 
εργαζόμενοι και/ή οι εκπρόσωποί τους στην επιχείρηση 
ή την εγκατάσταση έχουν πρόσβαση στα συλλογικά 
και ανώνυμα στοιχεία που περιέχει το μητρώο αυτό. 
Αντίγραφο του μητρώου υποβάλλεται στο τέλος κάθε 
έτους στο Τμήμα Ιατρικής της Εργασίας και Προαγω¬ 
γής της Υγείας στους εργασιακούς χώρους του Κέ¬ 
ντρου Υγιεινής και Ασφάλειας της Εργασίας (ΚΥΑΕ) του 
Υπουργείου Απασχόλησης και Κοινωνικής Προστασίας 
και στην αρμόδια υπηρεσία του Υπουργείου Υγείας και 
Κοινωνικής Αλληλεγγύης. 

2. Η καταχώρηση των στοιχείων των ελέγχων του 
περιβάλλοντος θα περιλαμβάνει τουλάχιστον τα εξής: 

α. την ημερομηνία, τον αριθμό, τη θέση (ή το χώρο), 
τη διάρκεια κάθε δειγματοληψίας, τον τύπο της («ατο¬ 
μική» ή «στατική»), και το αν διενεργείται σε επίπεδο 
ομάδας, καθώς και τα ονοματεπώνυμα των αντίστοιχων 
εργαζομένων και το είδος της εργασίας, 


β. τον τύπο του οργάνου της δειγματοληψίας, το φο¬ 
ρέα της ανάλυσης των δειγμάτων και κάθε άλλο στοι¬ 
χείο σχετικό με τη μέτρηση, 
γ. το αποτέλεσμα της μέτρησης και το εκτιμώμενο 
επίπεδο έκθεσης για περίοδο αναφοράς 8 ωρών, 
δ. στοιχεία και παρατηρήσεις σχετικά με τα τεχνι¬ 
κά ή άλλα μέτρα και μέσα πρόληψης, καθώς και με 
άλλους παράγοντες που χαρακτήριζαν τις συνθήκες 
εργασίας και έκθεσης των εργαζομένων σε αμίαντο 
κατά τη διάρκεια της δειγματοληψίας και ήταν δυνατό 
να επηρεάσουν το αποτέλεσμά της. 

3. Ο ατομικός ιατρικός φάκελος, ο οποίος συμπληρώ¬ 
νεται από τον γιατρό εργασίας, περιλαμβάνει τα εξής 
τουλάχιστον στοιχεία: 

α) το ονοματεπώνυμο και το είδος της εργασίας του 
εργαζομένου 

β) τους λόγους για τους οποίους ασκείται η ιατρική 
επίβλεψη 

γ) την ημερομηνία διενέργειας των ιατρικών εξετά¬ 
σεων 

δ) τα αποτελέσματα των κλινικών και εργαστηριακών 
εξετάσεων και το φορέα που τις διενήργησε 
ε) την ερμηνεία των αποτελεσμάτων 
στ) τα αποτελέσματα των ελέγχων του περιβάλλο¬ 
ντος που αναφέρονται στην ατομική έκθεση του εργα¬ 
ζομένου σε αμίαντο 

ζ) τα στοιχεία από το ιατρικό και επαγγελματικό ιστο¬ 
ρικό του εργαζομένου 

η) τα μέτρα που λήφθηκαν με βάση τα αποτελέσματα 
των εξετάσεων. 

4. Το μητρώο, που αναφέρεται στην παράγραφο 1, 
και ο ατομικός ιατρικός φάκελος, που αναφέρεται στην 
παράγραφο 3, διατηρούνται για μια ελάχιστη περίοδο 
σαράντα (40) ετών από το τέλος της έκθεσης του ερ¬ 
γαζομένου σε σκόνη αμιάντου ή υλικών που περιέχουν 
αμίαντο στην τελευταία επιχείρηση. 

5. Αν ο εργαζόμενος αλλάξει εργοδότη, ο φάκελός 
του διαβιβάζεται στο γιατρό εργασίας της νέας απα¬ 
σχόλησης, μόνο ύστερα από σχετική αίτηση του ερ¬ 
γαζομένου. 

Σε περίπτωση συνταξιοδότησης του εργαζομένου ή 
απασχόλησής του σε άλλη εργασία στην οποία δεν προ- 
βλέπεται γιατρός εργασίας ή διάλυσης της επιχείρησης, 
ο φάκελος αποστέλλεται στον αρμόδιο ασφαλιστικό 
φορέα. Στη συνέχεια από τον ασφαλιστικό φορέα απο- 
στέλλεται αντίγραφο του φακέλου στο Τμήμα Ιατρικής 
της Εργασίας και Προαγωγής της Υγείας στους εργα¬ 
σιακούς χώρους του Κέντρου Υγιεινής και Ασφάλειας 
της Εργασίας (ΚΥΑΕ) του Υπουργείου Απασχόλησης 
και Κοινωνικής Προστασίας για ερευνητικούς σκοπούς 
και στην αρμόδια υπηρεσία του Υπουργείου Υγείας και 
Κοινωνικής Αλληλεγγύης. 

Αντίγραφο του ιατρικού φακέλου δίδεται και στον ερ¬ 
γαζόμενο, τον οποίο αφορά, μετά την για οποιοδήποτε 
λόγο αποχώρησή του από την επιχείρηση. 

Αρθρο 19 
Σήμανση 

1. Οι χώροι, όπου διεξάγονται οι εργασίες του άρθρου 
1 παράγραφος 3 του παρόντος, πρέπει να έχουν εμφανή 
σήμανση, σύμφωνα με τις διατάξεις του π.δ. 105/1995 
«Ελάχιστες προδιαγραφές για την σήμανση ασφάλει- 

ας ή/και υγείας στην εργασία σε συμμόρφωση με την 
οδηγία 92/58/ΕΟΚ» (Α' 67) και πινακίδες προειδοποίη¬ 
σης όπου αναγράφεται με γράμματα που διαβάζονται 
εύκολα: 

- ΑΜΙΑΝΤΟΣ 

- ΜΗΝ ΕΙΣΕΡΧΕΣΤΕ ΣΤΟ ΧΩΡΟ ΑΝ ΔΕΝ ΕΧΕΤΕ ΕΡ¬ 
ΓΑΣΙΑ 

- Η ΕΙΣΠΝΟΗ ΣΚΟΝΗΣ ΑΜΙΑΝΤΟΥ ΕΙΝΑΙ ΕΠΙΚΙΝΔΥΝΗ 
ΓΙΑ ΤΗΝ ΥΓΕΙΑ 

2. Οι χώροι, όπου προβλέπεται ή έχει διαπιστωθεί 
υπέρβαση της οριακής τιμής έκθεσης σε αμίαντο, πρέπει 
να έχουν εμφανή σήμανση σύμφωνα με τις διατάξεις 
του π.δ. 105/1995 και πινακίδες προειδοποίησης όπου 
αναγράφεται με γράμματα που διαβάζονται εύκολα: 

- ΑΜΙΑΝΤΟΣ 

- ΜΗΝ ΕΙΣΕΡΧΕΣΤΕ ΣΤΟ ΧΩΡΟ ΑΝ ΔΕΝ ΕΧΕΤΕ ΕΡΓΑ¬ 
ΣΙΑ. ΠΙΘΑΝΗ ΥΠΕΡΒΑΣΗ ΤΗΣ ΟΡΙΑΚΗΣ ΤΙΜΗΣ 

- Η ΕΙΣΠΝΟΗ ΣΚΟΝΗΣ ΑΜΙΑΝΤΟΥ ΕΙΝΑΙ ΕΠΙΚΙΝΔΥΝΗ 
ΓΙΑ ΤΗΝ ΥΓΕΙΑ. 

3. Όλα τα δοχεία ή οι σάκοι, που περιέχουν αμίαντο 
ως απόβλητα από εργασίες με αμίαντο ή ακόμη τα προς 
καθαρισμό ενδύματα των εργαζομένων, πρέπει τουλάχι¬ 
στον να φέρουν σήμανση στην οποία να αναγράφεται 
με γράμματα που θα διαβάζονται εύκολα: 

- ΠΡΟΣΟΧΗ 

- ΠΕΡΙΕΧΕΙ ΑΜΙΑΝΤΟ 

- Η ΕΙΣΠΝΟΗ ΣΚΟΝΗΣ ΑΜΙΑΝΤΟΥ ΕΙΝΑΙ ΕΠΙΚΙΝΔΥΝΗ 
ΓΙΑ ΤΗΝ ΥΓΕΙΑ 

- ΤΗΡΕΙΤΕ ΤΙΣ ΟΔΗΓΙΕΣ ΑΣΦΑΛΕΙΑΣ 

Άρθρο 20 

Μητρώο αναγνωρισμένων κρουσμάτων 
αμιάντωσης και μεσοθηλιώματος 

Στα πλαίσια εφαρμογής των διατάξεων που αφορούν 
την αναγγελία των ασθενειών των εργαζομένων που 
οφείλονται στην εργασία, τηρείται από τις αρμόδιες 
υπηρεσίες των ασφαλιστικών φορέων μητρώο των ανα¬ 
γνωρισμένων κρουσμάτων αμιάντωσης και μεσοθηλιώ¬ 
ματος. Στο τέλος κάθε έτους οι ασφαλιστικοί φορείς 
αποστέλλουν στο ΚΥΑΕ του Υπουργείου Απασχόλησης 
και Κοινωνικής Προστασίας όλα τα απαραίτητα στοι¬ 
χεία, καθώς και στην αρμόδια υπηρεσία του Υπουργείου 
Υγείας και Κοινωνικής Αλληλεγγύης. 

Αρθρο 21 

Προσάρτηση Παραρτημάτων 

Προσαρτώνται και αποτελούν αναπόσπαστο μέρος 
του παρόντος διατάγματος το παράρτημα I που αναφέ- 
ρεται στο άρθρο 12 και το παράρτημα II που αναφέρεται 
στο άρθρο 17 του παρόντος διατάγματος και έχουν ως 
ακολούθως: 

ΠΑΡΑΡΤΗΜΑ I 

Τεχνικές προδιαγραφές και οδηγίες για τη δειγματο¬ 
ληψία και ανάλυση των δειγμάτων με σκοπό τη λήψη 
απόφασης σχετικά με την άρση των τεχνικών μέτρων 
πρόληψης μετά τον τερματισμό των εργασιών αφαί¬ 
ρεσης αμιαντούχων υλικών, η οποία αναφέρεται στο 
άρθρο 12 παράγραφος 2. 

Α. Δειγματοληψία 

1. Διενεργούνται στατικές δειγματοληψίες. 


2. Οι δειγματοληψίες διενεργούνται μόνο όταν έχει 
επιτευχθεί επαρκής ξηρότητα στις επιφάνειες του χώ¬ 
ρου εργασίας και αφού με την οπτική παρατήρηση έχει 
επιβεβαιωθεί η απουσία σκόνης στον αέρα του χώρου 
εργασίας. 

3. Η δειγματοληψία πρέπει να συνοδεύεται από δρα¬ 
στηριότητες διατάραξης της σκόνης στις επιφάνειες 
του χώρου εργασίας. Οι δραστηριότητες αυτές πρέπει 
να είναι σχεδιασμένες με τρόπο που να προσομοιάζε- 
ται η κατάσταση του χώρου κατά τη μελλοντική του 
χρήση. 

4. Η διατάραξη της σκόνης πρέπει να διενεργείται 
στην περιοχή των αντλιών δειγματοληψίας και σε πε¬ 
ριοχή όπου η οπτική παρατήρηση ή η αρχική θέση του 
αμιαντούχου υλικού δημιουργεί υποψίες για επιφανειακή 
επιβάρυνση των επιφανειών του χώρου εργασίας με 
ίνες αμιάντου. 

5. Μια κατάλληλη δραστηριότητα προσομοίωσης της 
μελλοντικής χρήσης του χώρου μπορεί να είναι η επανα¬ 
λαμβανόμενη με χτυπήματα διατάραξη των επιφανειών 
που δύναται να προσεγγιστούν. 

6. Οι δραστηριότητες προσομοίωσης πραγματοποι¬ 
ούνται για τουλάχιστον 5 λεπτά κάθε φορά που χρη¬ 
σιμοποιείται ένα νέο φίλτρο καθώς και κάθε φορά που 
συμπληρώνεται μία ώρα δειγματοληψίας. 

7. Ολος ο εξοπλισμός που χρησιμοποιείται στις δρα¬ 
στηριότητες προσομοίωσης πρέπει να καθαρίζεται ή 
να απορρίπτεται ως απόβλητο αμιάντου. 

8. Οι κεφαλές δειγματοληψίας τοποθετούνται με κα¬ 
τεύθυνση προς το έδαφος σε ύψος από Ιπι έως 2πι από 
το δάπεδο και κατανέμονται καταλλήλως σε ολόκληρο 
το χώρο εργασίας. 

9. Ο ελάχιστος αριθμός των μετρήσεων είναι ο μικρό¬ 
τερος θετικός ακέραιος αριθμός ο οποίος προσεγγίζει 
τον αριθμό που προκύπτει από τη σχέση Α1/3-1. Η στα¬ 
θερά Α υπολογίζεται ως εξής: 

α) Αν το ύψος του χώρου εργασίας είναι μικρότερο 
ή ίσο με 3πι ή σε περιπτώσεις που το ύψος ξεπερνά 
τα 3πι αλλά η έκθεση είναι πιθανό να περιορίζεται στο 
επίπεδο του δαπέδου, τότε η σταθερά Α ισούται με το 
εμβαδόν του χώρου εργασίας εκφρασμένο σε πι 2 . 

β) Στις υπόλοιπες περιπτώσεις η σταθερά Α ισούται 
με το 1/3 του όγκου του χώρου εργασίας εκφρασμένου 
σε πι 3 . Αν εντός του χώρου εργασίας υπάρχουν αντικεί¬ 
μενα μεγάλα σε μέγεθος τότε ο όγκος τους πρέπει να 
αφαιρείται από το συνολικό όγκο του χώρου εργασίας 
πριν τον υπολογισμό της σταθερός Α. 

Ο ελάχιστος αριθμός μετρήσεων, που πρέπει να δι- 
ενεργηθούν, δεν μπορεί να είναι μικρότερος από δύο, 
εκτός από την περίπτωση που ο όγκος του χώρου ερ¬ 
γασίας είναι μικρότερος από 10 πι 3 , οπότε μία μέτρηση 
θεωρείται αρκετή. 

10. Ο ελάχιστος αριθμός των αναγκαίων μετρήσεων 
αυξάνεται στις περιπτώσεις που ο χώρος εργασίας χω¬ 
ρίζεται εμφανώς σε μικρότερες περιοχές. 

11. Ο συνολικός όγκος του δείγματος αέρα για κάθε 
μέτρηση πρέπει να είναι τουλάχιστον ίσος με 480 II. 

12. Είναι επιτρεπτό ο συνολικός όγκος των 480 II να 
επιτευχθεί αθροιστικά με δύο ή περισσότερες ταυτό¬ 
χρονα ή στη σειρά δειγματοληψίες. Σε αυτή την περί¬ 
πτωση οι δειγματοληψίες πραγματοποιούνται σε από¬ 
σταση Ιπι μεταξύ τους. 

Β. Ανάλυση δειγμάτων 

1. Η μέτρηση των ινών αμιάντου πραγματοποιείται 
κατά προτίμηση με μικροσκόπιο αντίθεσης φάσης (ΡΟΜ), 
σύμφωνα με τη μέθοδο που συνιστά η Παγκόσμια Οργά¬ 
νωση Υγείας (Π.Ο.Υ), από το 1997, ή σύμφωνα με οποια¬ 
δήποτε άλλη μέθοδο ισοδύναμου αποτελέσματος. 

2. Για όγκο δειγματοληψίας 480 Ιΐ, στο μικροσκόπιο 
αντίθεσης φάσης πρέπει να εξεταστούν 200 οπτικά 
πεδία. Αν ο όγκος δειγματοληψίας (V) ξεπερνά τα 480 
II τότε ο αριθμός των οπτικών πεδίων (η), που πρέπει να 
εξεταστούν, μπορεί να μειωθεί σύμφωνα με τη σχέση 
η = 96.000/ν. 

3. Αν δύο ή περισσότερα δείγματα αέρα αθροίζονται 
ώστε να προκύψει ο απαιτούμενος για κάθε μέτρηση 
όγκος των 480 II (ή μεγαλύτερος), τότε ως όγκος αέρα 
της δειγματοληψίας θεωρείται ο συνολικός όγκος των 
δειγμάτων. Ως αριθμός όμως των προς εξέταση στο 
μικροσκόπιο οπτικών πεδίων θεωρείται ο αριθμός των 
οπτικών πεδίων που εξετάζονται σε κάθε ένα από τα 
φίλτρα δειγματοληψίας. Στην περίπτωση αυτή ο αριθ¬ 
μός των οπτικών πεδίων είναι ίδιος για όλα τα αθροι¬ 
ζόμενα φίλτρα δειγματοληψίας. 

4. Για την άρση των τεχνικών μέτρων πρόληψης σε 
μικρούς χώρους εργασίας, όπου απαιτούνται 4 ή λιγό- 
τερες μετρήσεις, όλα τα αποτελέσματα των μετρήσεων 
πρέπει να έχουν τιμή μικρότερη της 0,010 ίνας ανά οπι 3 
αέρα. Σε μεγαλύτερους όμως χώρους εργασίας είναι 
αποδεκτό 1 στα 5 αποτελέσματα να είναι μεταξύ της 
0,010 και της 0,015 ίνας ανά οπι 3 αέρα. 

5. Η συγκέντρωση των ινών αμιάντου στον αέρα του 
χώρου εργασίας πρέπει να εκφράζεται με τρία δεκα¬ 
δικά ψηφία. 

Μετά το τέλος των μετρήσεων πρέπει να συντάσσεται 
αναφορά στην οποία θα καταγράφονται: 

- το μέγεθος της επιφάνειας ή του όγκου του χώρου 
εργασίας 

- ο αριθμός των μετρήσεων που απαιτούνται 

- ο αριθμός των διενεργηθέντων μετρήσεων 

- οι δραστηριότητες προσομοίωσης της μελλοντικής 
χρήσης του χώρου εργασίας που τελέστηκαν 

- η ώρα έναρξης και λήξης κάθε δειγματοληψίας 

- η παροχή των αντλιών στην αρχή και στο τέλος για 
κάθε δειγματοληψία 

- ο όγκος κάθε δείγματος αέρα που λαμβάνεται σε 
κάθε μέτρηση 

- ο αριθμός των εξετασθέντων οπτικών πεδίων για 
κάθε φίλτρο δειγματοληψίας 

- η διάμετρος του οπτικού πεδίου του μικροσκοπίου 

- η διάμετρος του εκτιθέμενου φίλτρου 

- ο αριθμός των μετρηθέντων ινών σε κάθε φίλτρο 
δειγματοληψίας 

- η συγκέντρωση ινών αμιάντου στον αέρα του χώρου 
εργασίας εκφρασμένη σε ίνες/οηη3. 

ΠΑΡΑΡΤΗΜΑ II 

Πρακτικές συστάσεις για την ιατρική εξέταση για την 
εκτίμηση της κατάστασης της υγείας των εργαζομένων, 
η οποία αναφέρεται στο άρθρο 17 παράγραφος 1β: 

1. Σύμφωνα με τα υπάρχοντα βιβλιογραφικά δεδομένα 
η έκθεση σε ίνες αμιάντου μπορεί να προκαλέσει τις 
ακόλουθες παθήσεις: 

- αμιάντωση 


- μεσοθηλίωμα 

- καρκίνο του πνεύμονα 

- καρκίνο του γαστρεντερικού συστήματος. 

2. Ο γιατρός εργασίας που είναι αρμόδιος για την ια¬ 
τρική παρακολούθηση των εργαζομένων που εκτίθενται 
στον αμίαντο πρέπει να γνωρίζει τις συνθήκες και τις 
περιστάσεις κάτω από τις οποίες πραγματοποιήθηκε 
η έκθεση κάθε εργαζομένου. 

3. Η κλινική παρακολούθηση των εργαζομένων πρέπει 
να γίνεται σύμφωνα με τις αρχές και την πρακτική της 
ιατρικής της εργασίας. Πρέπει να περιλαμβάνει τουλά¬ 
χιστον τα ακόλουθα μέτρα: 

- κατάρτιση του ιατρικού και επαγγελματικού ιστορι¬ 
κού του εργαζομένου, 

- προσωπική συνέντευξη, 

- κλινική εξέταση του θώρακα, 

- εξέταση της αναπνευστικής λειτουργίας (σπειρομέ- 
τρηση και καμπύλη ροής όγκου). 

Είναι επιθυμητή η διενέργεια και άλλων εξετάσεων, 
στις οποίες περιλαμβάνονται ακτινογραφία θώρακα 
συνήθων διαστάσεων ή αξονική τομογραφία, καθώς 
και εργαστηριακές αναλύσεις όπως η κυτταρολογική 
εξέταση των πτυέλων. Οι εξετάσεις αυτές πρέπει να 
αποφασίζονται για κάθε εργαζόμενο που παρακολου- 
θείται ιατρικά, σύμφωνα με τις πιο πρόσφατες γνώσεις 
στον τομέα της ιατρικής της εργασίας. 

Αρθρο 22 

Έλεγχος εφαρμογής 

Ο έλεγχος της εφαρμογής του παρόντος διατάγμα¬ 
τος ανατίθεται στις αρμόδιες υπηρεσίες του Σώματος 
Επιθεώρησης Εργασίας (ΣΕΠΕ). Γ ια τις επιχειρήσεις 
των μεταλλείων, λατομείων, ορυχείων ο έλεγχος της 
εφαρμογής του παρόντος διατάγματος ανατίθεται στις 
αρμόδιες υπηρεσίες του Υπουργείου Ανάπτυξης. 

Άρθρο 23 

Κυρώσεις 

1. Σε κάθε εργοδότη που παραβαίνει τις διατάξεις 
του παρόντος διατάγματος επιβάλλονται, ανεξάρτητα 
από τις ποινικές κυρώσεις, οι διοικητικές κυρώσεις που 
προβλέπονται στο άρθρο 24 του ν. 2224/1994 «Ρύθμιση 
θεμάτων εργασίας, συνδικαλιστικών δικαιωμάτων, υγι- 
εινής-ασφάλειας, κ.λ.π.» (Α' 112), όπως τροποποιήθηκε 
με τα άρθρα 16 του ν. 2639/1998 «Ρύθμιση εργασιακών 
σχέσεων, σύσταση Σώματος Επιθεώρησης Εργασίας 
και άλλες διατάξεις» (Α' 205), 11 παράγραφος 5 του 
ν. 3144/2003 «Κοινωνικός διάλογος για την προώθηση 
της απασχόλησης και την κοινωνική προστασία και άλ¬ 
λες διατάξεις» (Α' 111), 4 του ν. 3227/2004 «Μέτρα για 
την αντιμετώπιση της ανεργίας και άλλες διατάξεις» 
(Α' 31) και 3 παράγραφος 3 του ν. 3385/2005 «Ρυθμίσεις 
για την προώθηση της απασχόλησης, την ενίσχυση της 
κοινωνικής συνοχής και άλλες διατάξεις» (Α' 210), με 
την επιφύλαξη των διατάξεων του άρθρου 6 της κοινής 
υπουργικής απόφασης 88555/3293/30.9.1988 που κυρώ¬ 
θηκε με το άρθρο 39 του ν. 1836/1989 (Α' 79). 

2. Σε κάθε εργοδότη που παραβαίνει από αμέλεια ή 
πρόθεση τις διατάξεις του παρόντος επιβάλλονται οι 
ποινικές κυρώσεις του άρθρου 25 του ν. 2224/1994 (Α' 112) 
και του άρθρου 17 του ν. 2639/1998, όπως αυτό τροποποι¬ 
ήθηκε με το άρθρο 3 παράγραφος 2 του ν. 3385/2005. 

Άρθρο 24 
Έναρξη ισχύος 

1. Η ισχύς του διατάγματος αυτού αρχίζει από τη δη¬ 
μοσίευσή του στην Εφημερίδα της Κυβερνήσεως. 

2. Από την έναρξη ισχύος του παρόντος διατάγματος 
καταργούνται τα π.δ. 70α/1988 (Α' 31) και 175/1997 (Α' 
150) και το άρθρο 3 του π.δ. 159/1999 (Α' 157). 

Στον Υπουργό Απασχόλησης και Κοινωνικής Προστα¬ 
σίας αναθέτουμε τη δημοσίευση και την εκτέλεση του 
παρόντος διατάγματος. 

Αθήνα, 4 Οκτωβρίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


ΠΡΟΚΟΠΗΣ ΠΑΥΛΟΠΟΥΛΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 


ΑΝΑΠΤΥΞΗΣ 

ΔΗΜΗΤΡΙΟΣ ΣΙΟΥΦΑΣ 


ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΣΑΒΒΑΣ ΤΣΙΤΟΥΡΙΔΗΣ 


ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΑΘΑΝΑΣΙΟΣ ΓΙΑΝΝΟΠΟΥΛΟΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 213 

Αθλητικός Αστυνομικός Σύνδεσμος - Τροποποίηση δι¬ 
ατάξεων του π.δ/τος 141/1991 «Αρμοδιότητες οργά¬ 
νων και υπηρεσιακές ενέργειες του προσωπικού του 
Υπουργείου Δημόσιας Τάξης και θέματα οργάνωσης 
Υπηρεσιών» (Α'- 58). 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 11 παρ. 1 περιπτ. α' και στ' του ν. 1481/1984 
«Οργανισμός Υπουργείου Δημόσιας Τάξης» (Α'- 152), 
όπως το άρθρο αυτό αντικαταστάθηκε με το άρθρο 1 
παρ. 1 του ν. 1590/1986 (Α'- 49). 

2. Το άρθρο 28 παρ. 1 του ν. 2800/2000 «Αναδιάρθρω¬ 
ση Υπηρεσιών Υπουργείου Δημόσιας Τάξης, σύσταση 
Αρχηγείου Ελληνικής Αστυνομίας και άλλες διατάξεις» 
(Α'- 41). 

3. Το άρθρο 90 του κώδικα νομοθεσίας για την Κυβέρ¬ 
νηση και τα κυβερνητικά όργανα, όπως κωδικοποιήθηκε 
με το άρθρο πρώτο του π.δ/τος 63/2005 (Α'- 98). 

4. Το άρθρο 22 παρ. 3 του ν. 2362/1995 «Περί Δημοσίου 
Λογιστικού, Ελέγχου των δαπανών του Κράτους και 
άλλες διατάξεις» (Α'- 247). 

5. Το άρθρο μόνο του π.δ/τος 82/1993 «Περιορισμός 
συναρμοδιότητας κατά την έκδοση κανονιστικών δια¬ 
ταγμάτων και αποφάσεων σε θέματα αρμοδιότητας των 
Υπουργείων Προεδρίας της Κυβέρνησης και Δημόσιας 
Τάξης» (Α'- 36). 

6. Την υπ' αριθμ. 37930/ΔΙΟΕ 1264 από 14.10.2005 κοι¬ 
νή απόφαση του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτή¬ 
των των Υφυπουργών Οικονομίας και Οικονομικών (Β'- 
1432), όπως τροποποιήθηκε με την υπ’ αριθμ. 5733/ΔΙΟΕ 


179/9.2.2006 κοινή απόφαση του Πρωθυπουργού και του 
Υπουργού Οικονομίας και Οικονομικών (Β'- 204). 

7. Το γεγονός ότι από τις διατάξεις του παρόντος 
διατάγματος προκαλείται δαπάνη σε βάρος του κρα¬ 
τικού προϋπολογισμού ύψους 4.000,00 ευρώ, περίπου, 
για το τρέχον οικονομικό έτος και 3.500,00 ευρώ, περί¬ 
που, για το έτος 2007 και καθένα από τα επόμενα έτη. 
Οι δαπάνες του τρέχοντος έτους θα αντιμετωπισθούν 
από τις εγγεγραμμένες πιστώσεις των Κ.Α.Ε. 0711, 0824, 
0826, 1711,1723 και 1725 του εκτελούμενου Π/Υ εξόδων 
του Υπουργείου Δημόσιας Τάξης Ε.Φ. 43-110 «ΕΛΛΗΝΙΚΗ 
ΑΣΤΥΝΟΜΙΑ» και οι δαπάνες του έτους 2007 και επομέ¬ 
νων ετών θα αντιμετωπίζονται από τις πιστώσεις που 
θα εγγράφονται για το σκοπό αυτό στον ίδιο ως άνω 
Π/Υ του αντίστοιχου έτους. 

8. Την υπ’ αριθμ. 275/2006 Γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης και του Υφυπουργού Οικονομίας και 
Οικονομικών, αποφασίζουμε: 

Αρθρο 1 

Τροποποίηση διατάξεων 

Στο άρθρο 105 του π.δ/τος 141/1991 προστίθεται πα¬ 
ράγραφος 4 ως εξής: 

«4. Κατά την τέλεση αθλητικών συναντήσεων που 
αξιολογούνται από τη Διεύθυνση Γενικής Αστυνόμευ¬ 
σης του Αρχηγείου Ελληνικής Αστυνομίας ως μείζονος 
σπουδαιότητας, δύναται να ορίζεται αστυνομικός ως 
Αθλητικός Αστυνομικός Σύνδεσμος, ο οποίος παρίστα- 
ται καθόλη τη διάρκεια της αθλητικής συνάντησης, τελεί 
υπό τις εντολές του επικεφαλής των μέτρων και δη¬ 
μιουργεί σχέσεις επικοινωνίας με τους φιλάθλους των 
ομάδων που αγωνίζονται, προς το σκοπό αποτροπής 
εντάσεων και επεισοδίων. 

Ο Αθλητικός Αστυνομικός Σύνδεσμος προέρχεται, 
από το προσωπικό της Υπηρεσίας Φυσικής Αγωγής και 
Αθλητισμού της Ελληνικής Αστυνομίας, ορίζεται από τη 
Διεύθυνση Γενικής Αστυνόμευσης σε εύλογο χρόνο πριν 
από την τέλεση της αθλητικής συνάντησης και προς το 
σκοπό εκπλήρωσης της αποστολής του δημιουργεί σχέ¬ 
σεις επικοινωνίας με τους υπευθύνους των ομάδων, τους 
οργανωμένους Συνδέσμους Φιλάθλων και με τις αρμόδιες 
για την τέλεση του αγώνα Αρχές και Φορείς. Επίσης μετα¬ 
φέρει οδηγίες και προτροπές των αρμοδίων αστυνομικών 
Υπηρεσιών που σχετίζονται με την ομαλή τέλεση των 
αγώνων και την ανύψωση του αθλητικού πνεύματος». 

Άρθρο 2 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 6 Οκτωβρίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΠΕΤΡΟΣ ΔΟΥΚΑΣ ΒΥΡΩΝ Γ. ΠΟΛΥΔΩΡΑΣ 

(3) 

Κατανομή οργανικών θέσεων δικαστικών λειτουργών των 
Τακτικών Διοικητικών Δικαστηρίων του Κράτους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Α. Τις διατάξεις: 

1) Του άρθρου 3 παρ.2 εδ.α' περ.ββ' του ν. 1756/1988 
«Κώδικας Οργανισμού Δικαστηρίων και κατάστασης 
Δικαστικών Λειτουργών» (Α' 35) όπως 

διαμορφώθηκε με το άρθρο 6 παρ.8 του ν. 2408/1996 
(Α' 104). 

2) Του άρθρου 90 του κώδικα νομοθεσίας για την 
«Κυβέρνηση και Κυβερνητικά όργανα» που κυρώθηκε 
με το άρθρο πρώτο του π.δ. 63/2005 (Α' 98). 

Β. Την υπ’ αριθμ. 3459/30.8.2006 γνώμη του Γενικού 
Επιτρόπου της Επικράτειας των Τακτικών Διοικητικών 
Δικαστηρίων αφού έλαβε υπόψη τις αιτιολογημένες 
προτάσεις των δικαστικών λειτουργών που διευθύνουν 
τα Διοικητικά Εφετεία της Χώρας. 

Γ. Το γεγονός ότι το παρόν διάταγμα δεν προκαλεί 
επιπλέον δαπάνη σε βάρος του κρατικού προϋπολο¬ 
γισμού. 

Δ. Την υπ’ αριθμ. 279/2006 γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Δικαιοσύνης, αποφασίζουμε 

Άρθρο 1 

Οι δέκα (10) οργανικές θέσεις των δικαστικών λει¬ 
τουργών των Τακτικών Διοικητικών Δικαστηρίων του 
Κράτους που συστήθηκαν από 1.7.2006 με τις διατάξεις 
του άρθρου 6 παρ.2 του ν. 3472/2006 «Ρύθμιση θεμάτων 
αρμοδιότητας Υπουργείου Δικαιοσύνης και άλλες διατά¬ 
ξεις» (Α' 135) κατανέμονται στα Διοικητικά Πρωτοδικεία 
του Κράτους ως εξής: 


ΔΙΟΙΚΗΤΙΚΑ ΠΡΩΤΟΔΙΚΕΙΑ 

1. Ηρακλείου: Δύο (2) οργανικές θέσεις Πρωτοδικών- 
Παρέδρων Πρωτοδικείου, οριζομένου του συνολικού 
αριθμού αυτών σε έντεκα (11). 

2. Ιωαννίνων: Μία (1) οργανική θέση Πρωτοδίκη-Παρέ- 
δρου-Πρωτοδικείου, οριζομένου του συνολικού αριθμού 
αυτών σε εννέα (9). 

3. Λαμίας: Μία (1) οργανική θέση Πρωτοδίκη-Παρέδρου 
Πρωτοδικείου, οριζομένου του συνολικού αριθμού αυτών 
σε έξι (6). 

4. Λάρισας: Δύο (2) οργανικές θέσεις Πρωτοδικών- 
Παρέδρων Πρωτοδικείου, οριζομένου του συνολικού 
αριθμού αυτών σε εννέα (9). 

5. Πατρών: Μία (1) οργανική θέση Πρωτοδίκη-Παρέ¬ 
δρου Πρωτοδικείου, οριζομένου του συνολικού αριθμού 
αυτών σε δέκα έξι (16). 

6. Ρόδου: Μία (1) οργανική θέση Πρωτοδίκη-Παρέδρου 
Πρωτοδικείου, οριζομένου του συνολικού αριθμού αυτών 
σε οκτώ (8). 

7. Τρικάλων: Μία (1) οργανική θέση Πρωτοδίκη-Παρέ¬ 
δρου Πρωτοδικείου, οριζομένου του συνολικού αριθμού 
αυτών σε επτά (7). 

8. Χανίων: Μία (1) οργανική θέση Πρωτόδικη Παρέδρου 
Πρωτοδικείου, οριζομένου του συνολικού αριθμού αυτών 
σε έξι (6). 

Άρθρο 2 

Η ισχύς του παρόντος διατάγματος αρχίζει από τη 
δημοσίευση του στην Εφημερίδα της Κυβερνήσεως. 

Στον Υπουργό Δικαιοσύνης αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα 6 Οκτωβρίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 αυτό, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή 0Ω: 


Τεύχος 

Περίοδος 

Ευκο 

Τεύχος 

Περίοδος 

ΕΙΙΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οΟ-γοππ από εκείνα που διατίθενται σε ηλεκτρονική μορφή και μέχρι 100 σελίδες σε 5 ευ ιό προσαυξανόμενη κατά 1 βοιό ανά 50 
σελίδες. 

• Η τιμή πώλησης σε μορφή οά-Γοππ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ : 210 - 4071010 ϊηΙβΓΠβΙ: ΙιΙΙρ://νννννν.θ1.9τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιπίοτηοΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 ουτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά 08.00 έως 13.00" 



*010021 20910060012 * 


ΑΠΟ ΤΟ ΕΟΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙίρ://νννννν.β1.9Τ - θ-ιτιηΜ: νν6ϋιτΐ3ΞΐθΓ@θί.9Γ 


















